Queens County (New York)

Queens fylke er et fylke i den amerikanske delstaten New York. Det har sammenfallende grenser med bydelen Queens i New York City.

Fylket har 2 229 379 innbyggere (2000). Det deles i fire områder: Jamaica, Long Island City, Flushing og Far Rockaway.

Queens County består av den nordvestre del av øya Long Island, samt noen andre mindre øyer. Totalarealet er 461,7 km², hvorav 282,9 km² er land og 178,8 km² (38,73 %) er vann.

Fylket ble grunnlagt i 1. november 1683 og er oppkalt etter dronning Katarina av Braganza, gemalinne til Karl II av England. Fylket ble integrert i storbyen New York 1. januar 1898 og har idag ingen selvstendig myndighet. Delstaten er imidlertid representert i fylket med blant annet et statsadvokatembede.

Eksterne lenker
 Queens County District Attorney

Kategori:Fylker i New York
Kategori:Queens
Kategori:Bosetninger etablert i 1683